b'\n_START_ARTICLE_\nConchita Wurst\n_START_SECTION_\n2006\xe2\x80\x9307: Starmania & Jetzt Anders!\n_START_PARAGRAPH_\nVuonna 2006 Neuwirth otti osaa it\xc3\xa4valtalaiseen TV-sarjaan Starmania, jossa h\xc3\xa4n sijoittui toiseksi. Vuonna 2007 h\xc3\xa4n perusti Jetzt Anders!-poikab\xc3\xa4ndin, joka hajosi my\xc3\xb6hemmin samana vuonna.\n_START_SECTION_\n2011\xe2\x80\x9312: Die gro\xc3\x9fe Chance & Eurovision 2012\n_START_PARAGRAPH_\nVuonna 2011 Neuwirth esitti ensimm\xc3\xa4ist\xc3\xa4 kertaa Conchita Wurst-draghahmoaan ORF:n show\xe2\x80\x99ssa Die gro\xc3\x9fe Chance. Vuonna 2012 h\xc3\xa4n sijoittui toiseksi It\xc3\xa4vallan Eurovision laulukilpailun esikarsinnassa.\n_START_SECTION_\n2013\xe2\x80\x9314: Eurovision laulukilpailu 2014\n_START_PARAGRAPH_\n10. syyskuuta 2013 It\xc3\xa4vallan yleisradioyhti\xc3\xb6 ORF ilmoitti, ett\xc3\xa4 Conchita Wurst edustaisi It\xc3\xa4valtaa vuoden 2014 Eurovision laulukilpailussa K\xc3\xb6\xc3\xb6penhaminassa, Tanskassa._NEWLINE_Laulukilpailun toisessa semifinaalissa 8. toukokuuta Wurst valittiin jatkoon esiintym\xc3\xa4\xc3\xa4n 10. toukokuuta pidett\xc3\xa4v\xc3\xa4ss\xc3\xa4 finaalissa. H\xc3\xa4n voitti finaalin 290 pisteell\xc3\xa4\xc3\xa4n. Wurstin voitto oli It\xc3\xa4vallan toinen. Ensimm\xc3\xa4isen kerran It\xc3\xa4valta voitti vuonna 1966.'